Raiskuma pagasts

Raiskuma pagasts ir viena no Cēsu novada administratīvajām teritorijām Gaujas labajā krastā pie Cēsīm. Robežojas ar Vaidavas pagastu, Liepas, Priekuļu, Drabešu, Straupes un Stalbes pagastiem, kā arī Cēsu pilsētu. Pagasta centrs atrodas Raiskumā.

Daba 
Atrodas Idumejas augstienes Augstrozes paugurvalnī un Gaujas senlejā. Augstākā vieta pagastā - 103, 5 m vjl. - dienvidaustrumos no Raiskuma. Pagasts ir ļoti ainavisks un bagāts ar dabas un kultūrvēstures mantojumu.

Hidrogrāfija

Upes 
 Gauja
 Lenčupe
 Sveķupīte
 Strīķupe

Ezeri un ūdenskrātuves 
Pagasts bagāts ar ezeriem, lielākie ir:
 Ungura ezers (394 ha)
 Raiskuma ezers (78,5 ha)
 Lielais Bauzis (uz robežas ar Vaidavas pagastu, 57,6 ha)
 Auciema ezers (41,4 ha)
 Mazais Bauzis (uz robežas ar Vaidavas pagastu, 32 ha)
 Driškina ezers (17,7 ha)
 Melnezers (12 ha)
 Mestraudzes dzelve (10,3 ha)
 Caunu dzelve (6,8 ha)

un daudz citu, mazāku ezeru. Lielākā mākslīgā ūdenskrātuve ir:
 Kalnadzirnavu dzirnavezers (uz Lenčupes, 8,9 ha)

Purvi 
Pagasts bagāts ar daudzveidīgiem purviem:
 Lielais Ungura purvs (902 ha)
 Gulbju salas purvs
 Teterītis
 Grīvu purvs
 Kurmju purvs un citi.

Vēsture 

Raiskuma pagasta, kas tagad aizņem bijušo Raiskuma, Kūduma un Lenču pagastu teritorija, platība 1935. gadā bija 52 km². 1945. gadā pagasta teritorijā izveidoja Raiskuma ciema padomi. 1973. gadā ciemam pievienoja daļu Kūduma ciema. 1990. gadā ciemu pārdēvēja par pagastu. 2009. gadā pagasts iekļauts Pārgaujas novadā. 2021. gadā Pārgaujas novadu iekļāva Cēsu novadā.

Kultūrvēsturiskie pieminekļi 
 Ungurmuižas kungu māja ir 18. gadsimta koka barokālās celtniecības paraugs, ko 1732. gadā kā savu dzimtas māju cēlis barons fon Kampenhauzens. Vienīgā kungu māja Latvijā, kas no šī laika saglabājusies līdz mūsdienām un kurā labi saglabājušies arī iekštelpu gleznojumi. 1734. gadā celtajā muižas skolā ierīkota konferenču telpa un istabiņas viesiem.

Iedzīvotāji

Iedzīvotāju skaita izmaiņas 
Esošajās robežās, pēc CSP un OSP datiem.

Apdzīvotās vietas 
Apdzīvotās vietas: Auciems, Raiskums, Kūdums, Lenči, Unguri, Vējkrogs.

Saimniecība

Transports

Izglītība un kultūra

Atsauces 

Valmieras apriņķis
Vidzeme
Cēsu novada pagasti